เหตุรถไฟตกรางในไต้หวัน ยอดดับพุ่ง 36 ศพ เร่งระดมช่วยผู้โดยสารติดค้างในขบวน 70 ราย
เหตุรถไฟตกรางในไต้หวัน ยอดดับพุ่ง 36 ศพ เร่งระดมช่วยผู้โดยสารติดค้างในขบวน 70 ราย 
เหตุรถไฟตกรางในไต้หวัน ยอดดับพุ่ง 36 ศพ เร่งระดมช่วยผู้โดยสารติดค้างในขบวน 70 ราย
2 เม.ย. 2564

ผู้สื่อข่าวรายงานความคืบหน้าเหตุ เหตุรถไฟตกรางในอุโมงค์ทางตะวันออกของไต้หวันในวันนี้ (2 เม.ย.64) ระบุ ยอดผู้เสียชีวิตพุ่งขึ้นเป็นอย่างน้อย 36 ราย และมีผู้บาดเจ็บอีกกว่า 72 ราย ขณะที่ทีมกู้ภัยประสบกับความยากลำบากในการเข้าถึงจุดที่เกิดเหตุซึ่งอยู่ภายในอุโมงค์
สำนักงานดับเพลิงของไต้หวันเปิดเผยว่า รถไฟขบวนดังกล่าวพร้อมผู้โดยสารราว 350 คนซึ่งมีจุดหมายปลายทางที่เมืองไถ้ตุงนั้น ได้ประสบอุบัติเหตุตกรางในอุโมงค์ซึ่งอยู่ทางตอนเหนือของเมืองหัวเหลียน ซึ่งส่งผลให้ตู้รถไฟบางส่วนกระแทกกับกำแพงของอุโมงค์
ทั้งนี้ กระทรวงการขนส่งไต้หวันระบุว่า ยอดผู้เสียชีวิตได้เพิ่มขึ้นเป็น 36 ราย ขณะที่มีผู้บาดเจ็บกว่า 72 ราย โดยมี 60 รายที่ถูกส่งตัวไปโรงพยาบาลแล้ว ขณะที่เจ้าหน้าที่ตำรวจระบุว่า ยังมีผู้โดยสารอีกประมาณ 70 รายที่ติดค้างอยู่ในรถไฟที่ตกราง
ด้านประธานาธิบดีไช่ อิงเหวินได้สั่งการให้หน่วยงานที่เกี่ยวข้อง ซึ่งรวมถึงกระทรวงการขนส่ง ดำเนินความพยายามอย่างเต็มที่เพื่อช่วยเหลือผู้ประสบภัย